24PES-280

EH Bildu Nafarroa talde parlamentarioko Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta Hezkuntza Departamentuak idatziz erantzun diezazkion:

157E/2024 Ebazpena, apirilaren 12koa, Aurrekontuen eta Ondarearen zuzendari nagusiak emana, kreditu-gehikuntzaren bidezko aurrekontu-aldaketa baimentzen duena. Aldaketa hori hezkuntza Departamentuko Langileriaren eta Azpiegituren Zuzendaritza Nagusiak eskatu zuen.

Kreditu-gehikuntza horren arrazoia da aurrekontu-partida horretan ez dagoela behar besteko diru-izendapenik langileei kalte-ordainak emateko epaietatik eratorritako hiru espedienteren ordainketari aurre egiteko eta partidan eskuragarri dagoen soberakin bat aurki irits daitezkeen eta atzerapenik gabe ordaindu behar diren beste espediente batzuetarako.

Honako galdera hauek egiten ditugu:

1. Egonkortze-prozesu horietan parte hartu duten pertsonetatik zenbat ziren langile mugagabe ez-finkoak?
2. Langile mugagabe ez-finkoak ziren horietako zenbatek ez dute lanposturik lortu egonkortze-prozesu horietan?
3. Zenbat diru jaso dute batez beste, kalte-ordain gisa, lanposturik lortu ez eta horretarako eskubidea zuten pertsonek?
4. Zenbat iraun du, batez beste, langile mugagabe ez-finkoen administrazioarekiko lan-harremanak?
5. Metatutako C-59 /22, C-110/22 eta C-159/22 auzietan Europar Batasuneko Justizia Auzitegiak 2024ko otsailaren 22an emandako epaia foru-administrazioarekiko lan-harremana bukatu zaien pertsona horien egoerari aplikatzekoa al da? Zenbateraino?

Iruñean, 2024ko maiatzaren 27an

Foru parlamentaria: Adolfo Araiz Flamarique